CELEX: 62011CN0333
Language: da
Date: 2011-06-30 00:00:00
Title: Sag C-333/11: Anmodning om præjudiciel afgørelse indgivet af Hof van Cassatie (Belgien) den 30. juni 2011 — Koninklijke Federatie van Belgische Transporteurs en Logistiek Dienstverleners (Febetra) mod Belgische Staat

10.9.2011   
            
            
               DA
            
            
               Den Europæiske Unions Tidende
            
            
               C 269/31
            
         Anmodning om præjudiciel afgørelse indgivet af Hof van Cassatie (Belgien) den 30. juni 2011 — Koninklijke Federatie van Belgische Transporteurs en Logistiek Dienstverleners (Febetra) mod Belgische Staat
   (Sag C-333/11)
   2011/C 269/60
   Processprog: nederlandsk
   
      Den forelæggende ret
   
   Hof van Cassatie
   
      Parter i hovedsagen
   
   
      Sagsøger: Koninklijke Federatie van Belgische Transporteurs en Logistiek Dienstverleners (Febetra)
   
      Sagsøgt: Belgische Staat
   
      Præjudicielle spørgsmål
   
   
               1)
            
            
               Skal TIR-konventionens artikel 37 og artikel 454, stk. 3, andet afsnit, i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (1) fortolkes således, at når der ikke findes en officiel konstatering af det sted, hvor overtrædelsen eller uregelmæssigheden er begået, og der af garanten ikke er ført noget modbevis inden for fristen, anses den medlemsstat, hvor overtrædelsen eller uregelmæssigheden er konstateret, for at være den stat, hvor overtrædelsen eller uregelmæssigheden er begået, eller er det på grundlag af det sted, hvor TIR-carnetet er blevet udstedt, og hvor varerne er blevet forseglet, uden videre undersøgelse muligt at afgøre, via hvilken medlemsstat ved Fællesskabets ydre grænse varerne uretmæssigt er blevet ført ind i Fællesskabet?
            
         
               2)
            
            
               Såfremt det første spørgsmål besvares benægtende, skal disse artikler, i forbindelse med artikel 6, stk. 1, og artikel 7, stk. 1, i Rådets direktiv 92/12/EØF af 25. februar 1992 om den generelle ordning for punktafgiftspligtige varer, om oplægning og omsætning heraf samt om kontrol hermed (2), da fortolkes således, at den medlemsstat ved Fællesskabets ydre grænse, hvor varerne uretmæssigt indføres, også er berettiget til at opkræve punktafgifterne, når varerne i mellemtiden er blevet indført i en anden medlemsstat, hvor de er blevet opdaget, beslaglagt og konfiskeret?
            
         
      (1)  EFT L 253, s. 1.
   
      (2)  EFT L 76, s. 1